Centralorganisationen Søfart (CO-Søfart) er en kartellignende sammenslutning mellem  Dansk Metals Maritime Afdeling, FOA Søfart, Centralforeningen for Stampersonel, Dansk El-Forbund og Serviceforbundet. CO-Søfart blev stiftet af Dansk Sø-Restaurations Forening og Metal Søfart 1. juli 2005 og 1. september 2009 blev Søværnets Konstabelforening optaget i CO-Søfart. Pr. 1. november 2011 indtrådte Fag og Arbejde's Søfartsgruppe (FOA Søfart) i CO-Søfart. Den 1. april 2012 indtrådte Dansk El-Forbund i CO-Søfart. Pr. 1. december 2014 indtrådte Serviceforbundet. Samlet repræsenterer CO-Søfart den væsentlig del af de søfarende i den danske handelsflåde, både officerer og menige; desuden mellemledere og den manuelle gruppe i Søværnet. Dansk Sø-Restaurations Forening fusionerede i januar 2011 med Dansk Metal, hvorefter hele det maritime område i Dansk Metal, herunder Metal Søfart, blev samlet i en afdeling ved navn Dansk Metals Maritime Afdeling (DMMA). Denne er fortsat medlem af Centralorganisationen Søfart. Den 1. januar 2016 fusionerede Søværnets Konstabelforening med Centraforeningen for Stampersonel, som derefter indtrådte i CO-Søfart. Fra 1. januar 2016 består CO-Søfart således af Dansk Metals Maritime Afdeling, FOA Søfart, Dansk El-Forbund, Serviceforbundet og Centralforeningen for Stampersonel.  De fem organisationer optræder som en enhed ved forhandlinger og i forbindelse med besættelse af poster i nævn, udvalg og lignende. De er adskilte for så vidt gælder: Hovedorganisationer, foreningsbestyrelse, kontingent, a-kasse, underskrivelse af overenskomster.  Bestyrelse Formand for CO-Søfart er A. Ole Philipsen fra DMMA.